**Beslutningsreferat – ordinært møde i Det Nationale Integrationsråd, torsdag d. 24. oktober 2024**

**Deltagere**

**Rådet:** Maria Kavita Nielsen, Madina Shafiqi, Nikola Bosic, Zeljka Secerbegovic, Amma Asare-Nyako, Hetav Rojan, Selcuk Mehmet Özcan,

**Sekretariatet:** Emilie Bjørn Boisen, Magnus Gammelgaard Madsen

**Afbud:** Muhsin Türkilmaz, Desalegn Tufa, Ilham Mohamed, Christian Marcussen, Roya Moore, Thomas Hoffmann.

**Om referatet**

Dette er et beslutningsreferat. Derfor indeholder referatet kun de punkter, hvor der blev taget beslutninger, samt relevant baggrundsinformation for de beslutninger.

Dagsordenen for mødet kan findes på Rådets hjemmeside.

**Punkt 1: Velkomst**

Formanden beklagede, at mødet blev flyttet fra 19. september til 24. oktober. Dette skyldtes formandens sygdom og en vurdering fra sekretariatet og formanden af, at det var nødvendigt at formanden var til stede under mødet for at kunne lede diskussionerne.

**Punkt 2: Rådets perspektiver på værdier, sammenhængskraft, negativ social kontrol og nuancer i integrationsdebatten**

På baggrund af et oplæg fra sekretariatet samt et diskussionsoplæg, blev Rådets holdninger diskuteret.

Det blev besluttet at invitere Nationalt Center mod Æresrelaterede Konflikter (MÆRK) til næste rådsmøde for at bidrage med viden og kvalificere Rådets diskussioner yderligere.

**Punkt 3: Rådets policy papir om statsborgerskab – endelig version**

Rådet kom med enkelte kommentarer til den endelige version af policy papiret om statsborgerskab. Det blev aftalt, at sekretariatet retter til efter disse kommentarer, og at papiret herefter betragtes som godkendt fra Rådets side. Herefter skal ministeren orienteres, og papiret kan offentliggøres.